之前經過旺角同油麻地交界嘅廣華街，發現轉角位開左一間裝修幾特別嘅coffee shop，一直都打算試下。身邊朋友原來都同樣地睇中左呢間餐廳，於是相約短聚。Coffee jobs 地方少少，位置亦唔算坐得好舒服，但呢度嘅裝修俾人感覺好清新，坐係度慢慢嘆咖啡係一件美事。除左咖啡以外食物質素唔錯，有啲驚喜，通常主打咖啡嘅coffee shop，食物水準都係不過不失，但呢度算係中上水平。呢度連碗碟都好可愛。令我最驚喜嘅係帶子意粉，帶子大大粒，唔會有好大陣雪藏味。